En stor (hannen opptil 65 millimeter), blank, brunsvart hjortebille, dekkvingene kastanjebrune. Mandiblene hos hannen er krumme, med en tann nær roten og en nær den kløvede spissen, ingen små tenner. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner, forkanten med en U-formet innbuktet kjøl. Beina er mørke. Hunnen er svart, blankere enn hannen, kroppsformen nokså bred, kjevene litt kortere enn hodet.